wickkiey/tamil-wikipedia-markdown huggingface dataset:
# காயத்ரி அய்யர்



**காயத்ரி அய்யர்** (*Gayatri Iyer*) என்பவர் இந்தியப் பின்னணிப் பாடகர் ஆவார். இவர் முதன்மையாக பாலிவுட் திரைப்படங்களில் பாடிவருகிறார். 2007 கோடையில் தயாரிக்கப்பட்ட எம்.எம். கேயின் *தி ஃபார் பெவிலியன்ஸின்* வெஸ்ட் எண்ட் ஆஃப் இலண்டன் இசைத் தயாரிப்பில் இளவரசி அஞ்சலியின் பாத்திரத்தில் காயத்ரி நடித்தார்.  

அய்யர் 2001ஆம் ஆண்டு இலக்னோ, இந்திய மேலாண்மை கழகத்தில் (IIML) பட்டம் பெற்றார். அய்யர் குணால் காஞ்சாவாலாவை மணந்தார்.  

## இசைத் தொகுப்பு
- *குலாபி* (மே 1995)
- *லோஃபர்* (9 சூன் 1996)
- *முகத்தார்* (12 சூலை 1996)
- *தன்வீர்* (20 செப்டம்பர் 1996)
- *இன்சாஃப்* (30 மே 1997)
- *யே கியா ஹோ ரஹா ஹை?* (11 அக்டோபர் 2002)
- *சுரா லியா ஹை தும்னே* (21 மார்ச் 2003)
- *ஏக் அவுர் ஏக் கியாரா* (28 மார்ச் 2003)
- *பூட்* (30 மே 2003)
- *சுப்கே சே* (12 செப்டம்பர் 2003)
- *ரகு ரோமியோ* (2004)
- *ருத்ராசு* (13 பிப்ரவரி 2004)
- *கிசுமத்* (20 பிப்ரவரி 2004)
- *சைலன்ஸ் ப்ளீஸ் - தி டிரஸ்ஸிங் ரூம்* (9 ஏப்ரல் 2004)
- *மசுதி* (9 ஏப்ரல் 2004)
- *தூம்* (27 ஆகத்து 2004)
- *தில் நே ஜிசே அப்னா கஹா* (10 செப்டம்பர் 2004)
- *பிரைடு அண்டு பிரிஜுடுசி* (8 அக்டோபர் 2004)
- *நாச்* (12 நவம்பர் 2004)
- ஹல்சுல்' (26 நவம்பர் 2004) இலிருந்து "லுட் கயீ"
- *எலன்* (14 ஜனவரி 2005)
- *ஜுர்ம்* (18 பிப்ரவரி 2005)
- *க்யா கூல் ஹை ஹம்* (6 மே 2005)
- *பிளாக் (2005 திரைப்படம்)* (2005)
- *சலாம் நமஸ்தே* (9 செப்டம்பர் 2005)
- *தில் ஜோ பி கஹே...* (23 செப்டம்பர் 2005)
- *கசக்* (30 செப்டம்பர் 2005)
- *பெண்கள் தையல்காரர்* (7 சூலை 2006)
- *அலக்* (16 ஜூன் 2006)
- *அந்தோனி கவுன் ஹை?* (4 ஆகத்து 2006)
- *மேரி அவாஸ் கோ மில் கயி ரோஷ்னி* (தொலைக்காட்சித் தொடர் {அதே பெயர்} தலைப்பு ட்ராக் 2007)
- *ஹனிமூன் டிராவல்ஸ் பிரைவேட். லிமிடெட்* (23 பிப்ரவரி 2007)
- *ஆடவாரி மாட்டலக்கு அர்த்தாலே வேருலே* (2007)
- *ரகீப்* (2007)
- *பியர்* (2007)
- *ரோட்சைட் ரோமியோ* (2008)
- *தும் ஹி தோ ஹோ* (2011)
- *அம்மா கி போலி* (2012)
- *காந்தி தி ஹீரோ* (2016)
- *நச் பலியே* தலைப்புப் பாடல்
- *இந்தியா காலிங்* தலைப்புப் பாடல்
- *ஜோடி கமல் கி* தலைப்புப் பாடல்
# பிரீத்தி சாகர்


**பிரீத்தி சாகர்** (*Preeti Sagar*) என்பவர் ஒரு முன்னாள் பாலிவுட் பின்னணிப் பாடகி ஆவார். இவர் 1978-ஆம் ஆண்டு *மந்தன்* திரைப்படத்தில் "மேரோ காம் கதா பரே" பாடலுக்காகவும், *ஜூலி* (1975) திரைப்படத்தில் "மை ஹார்ட் இஸ் பீட்டிங்" என்ற வெற்றிப் பாடலுக்காகவும் சிறந்த பெண் பின்னணிப் பாடகிக்கான பிலிம்பேர் விருதை வென்றார்.  

## தொழில்
பிரீத்தி இசை, பாடலில் அடிப்படை பாரம்பரிய அறிவைக் கொண்ட ஒரு திறமையான பாடகி. சியாம் பெனகல் விளம்பரங்களுக்கு *ஜிங்கிள்களைப்* பாடும்படி கேட்டபோது அவர் தனது பாடகி வாழ்க்கையைத் தொடங்கினார்.  

ஜூலி படத்தில் *மை ஹார்ட் இஸ் பீட்டிங் என்ற* ஆங்கிலப் பாடலின் மூலம் இவர் புகழ் பெற்றார். இதற்காக இவர் ஒரு சிறப்பு பிலிம்பேர் விருதை வென்றார்.  

குழந்தைகள் பொழுதுபோக்கு மற்றும் கல்வித் துறையிலும் இவர் ஆற்றிய பங்களிப்புக்காகவும் நன்கு அறியப்பட்டவர். இந்தி மற்றும் ஆங்கிலத்தில் பல குழந்தைகளுக்கான மழலை பாடல் தொகுப்புகளின் ஒலிப் பதிப்புகளை உருவாக்க இவர் சரிமாவுடன் இணைந்து பணியாற்றினார். இவர் ஒரு தேவதைக் கதைகள் தொடரையும் உருவாக்கினார்.  

இவர் இப்போது *ஏஞ்சலா பிலிம்ஸ்* என்ற தனது சொந்தத் தயாரிப்பு நிறுவனத்தை நடத்தி வருகிறார். இது விளம்பரம், குறும்படங்கள், திரைப்படப் பின்னணிப் பணிகளைச் செய்கிறது. 1990களில், ஏஞ்சலா பிலிம்ஸ், *புல்வாரி பச்சோன் கி என்ற* குழந்தைகள் தொலைக்காட்சி நிகழ்ச்சியைத் தயாரித்தது. இவர் 52வது தேசியத் திரைப்பட விருதுகளின் நடுவர் குழுவில் ஒருவராக இருந்தார்.  

2010-இல், இவர் ஆதார் அடையாள அட்டை<nowiki/>திட்டத்தின் அதிகாரப்பூர்வக் கருப்பொருள் பாடலான *யே ஹை மேரி பெஹ்சானைப்* பாடினார்.  

## தனிப்பட்ட வாழ்க்கை
பிரீத்தி சாகர் தனது கணவர் மற்றும் இரண்டு மகள்களுடன் மும்பையில் வசிக்கிறார். இவரது தந்தை, நடிகர் மோதி சாகர், நடிகர் மோதிலால் மற்றும் பாடகர் முகேசின் உறவினர். 1950கள் மற்றும் 60களில் *அப்னா கர்*, *பர்மா ரோடு* மற்றும் *சோட்டி சோட்டி பாடின்* போன்ற படங்களில் நடித்துள்ளார். பிரீத்திக்கு "மேரோ காம் கதா பரே" பாடலை எழுதிய நீதி மற்றும் அவரது தந்தை தயாரித்த *புல்வாரி பச்சோன் கி* (1992-1999) பாடலைத் தொகுத்து வழங்கிய நமிதா சாகர் ஆகிய இரண்டு சகோதரிகள் உள்ளனர்.  

## பிரபலமான பாடல்கள்

- *ஜூலி* (1975) – *மை கார்ட் இஸ் பீட்டிங்*
- *நிசாந்த்* (1975) – *பியா பாஜ் பியாலா பியா ஜாயே நா*
- *மந்தன்* (1976) – *மேரோ காம் கத்யவாடே*
- *பூமிகா* (1977) – *தும்ஹாரே பின் ஜீ நா லாகே*
- *கலியுக்* (1981) – *வாட் இஸ் யுவர் பிராபலம்*
- *மண்டி* (1983) – *ஷம்ஷேர் பராஹ்னா மாங் கசாப்*
- *லாக்கெட்* (1986) - *ஜோ பி கெஹ்னா சச் ஹை கெஹ்னா*
# மம்தா சர்மா



**மம்தா சர்மா** (*Mamta Sharma*) என்பவர் ஓர் இந்தியப் பின்னணிப் பாடகி ஆவார். இவர் *தபாங்கில்* இருந்து "முன்னி பத்நாம் ஹுய்" மற்றும் *யம்லா பக்லா தீவானாவின்* "டிங்கு ஜியா" பாடலுக்காக அறியப்படுகிறார். இந்தப் பாடல்கள் தரவரிசையில் சிறந்த பின்னணிப் பாடகிக்கான (பெண்) பிலிம்பேர் விருது உட்படப் பல விருதுகளையும் பரிந்துரைகளையும் இவருக்குப் பெற்றுத் தந்தன.  

## ஆரம்ப கால வாழ்க்கை
சர்மா மத்தியப் பிரதேசத்தின் குவாலியரில் உள்ள பிர்லா நகரில் பிறந்தார். இவர் தனது படிப்பை மொரார் குவாலியரில் உள்ள புனித பால் பள்ளியில் முடித்தார். பள்ளியில், இவர் இசைநிகழ்ச்சிகளை நடத்தியுள்ளார். பின்னர் இவர் தனது இசைக்குழுவுடன் பல்வேறு குடும்ப நிகழ்வுகளிலும் (திருமண வரவேற்புகள், விருந்துகள்) நிகழ்ச்சிகளை நடத்தினார்  

## தொழில்
பாலிவுட், பெங்காலி மொழிகளில் பாடுவதற்கு முன்பு, இவர் பல போச்புரி இசைத்தொகுப்புகளில் பாடியுள்ளார். இசை இயக்குநர் லலித் பண்டிட் இவரைத் தனது வெற்றிப் படமான தபாங்கில், *முன்னி பத்நாம் ஹுய் என்ற* பாடலி அறிமுகப்படுத்தினார். *தபாங்கின்* தெலுங்கு பதிப்பான கப்பார் சிங்கில் *கெவ்வு கேகா* என்ற பாடலையும் இவர் பாடியுள்ளார். பின்னர் இவர் *பெவிகால்* சே' & 'தூ' போன்ற வெற்றிப் பாடல்களை வழங்கினார்.  

## இசைத் தொகுப்பு

## பாராட்டுகள்

; விருது  

- 17ஆவது வருடாந்திர *ஸ்டார் ஸ்கிரீன் விருதுகள்*, 2011 - கார்பன் மொபைல்ஸ் இசையில் சிறந்த புதிய திறமை சிறந்த பின்னணிப் பாடகி (பெண்)
- 6வது அப்சரா திரைப்பட தயாரிப்பாளர்கள் சங்க விருதுகள், 2011 - சிறந்த பின்னணிப் பாடகி (பெண்)
- 56வது பிலிம்பேர் விருதுகள், 2011 - சிறந்த பின்னணிப் பாடகி (பெண்)
- 12வது பன்னாட்டு இந்தியத் திரைப்பட விருதுகள், டொராண்டோ, 2011 - சிறந்த பின்னணிப் பாடகி (பெண்)
- மிர்ச்சி இசை விருதுகள், 2010 - ஆண்டின் வரவிருக்கும் பெண் பாடகி
- மிர்ச்சி இசை விருதுகள், 2010 - ஆண்டின் சிறந்த பெண் பாடகி
- அப்சரா திரைப்படம் & தயாரிப்பாளர்கள் சங்க விருதுகள் 2013 - 93.5 ரெட் எப். எம். வானொலியில் மிகவும் பிரபலமான திரைப்படப் பாடலுக்கான விருது. "தபாங் 2" திரைப்படத்தின் "பெவிகால் எஸ்இ" பாடலுக்காக.

; விருதுப் பரிந்துரைகள்  

- முதல் *பிக் ஸ்டார் பொழுதுபோக்கு விருதுகள்*, 2010 - சிறந்த பின்னணிப் பாடகி (பெண்)
- ஜீ திரைப்பட விருதுகள், 2011 - சிறந்த பின்னணிப் பாடகி (பெண்)
- ஸ்டார்டஸ்ட் விருதுகள், 2011 – புதிய இசை உணர்வு (பெண்)
- 2ஆவது தென்னிந்தியச் சர்வதேசத் திரைப்பட விருதுகள், 2013 - *கப்பார் சிங்கின்* "கெவ்வு கேகா" பாடலுக்காகச் சிறந்த பெண் பின்னணிப் பாடகி
- 2வது தென்னிந்தியச் சர்வதேசத் திரைப்பட விருதுகள், 2013 - *யாரே கூகடலியில்* இருந்து "123 மைக் டெஸ்டிங்" பாடலுக்காகச் சிறந்த பெண் பின்னணிப் பாடகி
# செனோடைம்-(Gd)



**செனோடைம்-(Gd)** (*Xenotime-(Gd)*) என்பது Gd(PO<sub>4</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். செனோடைம் என்ற அரிய கனிமத்தின் கடோலினியம் தனிமம் இடம்பெற்றுள்ள கனிமமாக இது வகைப்படுத்தப்படுகிறது. அறியப்பட்ட சில காடோலினியம் ஆதிக்கம் செலுத்தும் அருமண் தாதுக்களில் செனோடைம்-(Gd) கனிமமும் ஒன்றாகும்.  

பன்னாட்டு கனிமவியல் சங்கம் செனோடைம்-(Gd) கனிமத்தை என்ற குறியீட்டால் அடையாளப்படுத்துகிறது.  

## கண்டுபிடிப்பு
2023 ஆம் ஆண்டில் சுலோவாக் தாது மலைகளில் செனோடைம்-(Gd) கனிமம் கண்டறியப்பட்டது. நடுத்தர அருமண் தனிமங்கள் என வகைப்படுத்தப்பட்ட தனிமங்களால் செறிவூட்டப்பட்ட பிற அருமண் தாதுக்களுடன் சேர்ந்து இது காணப்பட்டதாக பதிவுகள் பதிவாகியுள்ளன. செனோடைம்-(Gd) என்ற கனிம இனத்தை 2023 ஆம் ஆண்டில் பன்னாட்டு கனிமவியல் சங்கம் அங்கீகரிக்கத்துள்ளது. சுலோவாகியாவிலுள்ள பிரகோவ்சு கிராமத்திற்கு அருகிலுள்ள இயிம்னா வோடா குவார்ட்சு விளிம்புகளில் எடுக்கப்பட்ட கடோலினியம் நிறைந்த செனோடைம்-(Y) மாதிரியில் காணப்படும் படிகங்களின் அடிப்படையில் 2024 ஆம் ஆண்டில் கனிமத்தின் விளக்கம் வெளியிடப்பட்டது. இட்ரியம் தவிர, ஆய்வு செய்யப்பட்ட வகைப் பொருள் டிசிப்ரோசியம், சமாரியம் மற்றும் டெர்பியம் போன்ற அருமண் தனிமங்களும் இதில் கலந்திருக்கும்.
# மகேந்திர மல்லர்


**மகேந்திர மல்லா** (*Mahendra Malla*) மல்லர் வம்சத்தைச் சேர்ந்த காந்திபூரின் நான்காவது மன்னராகவும் இருந்தார். இவர் தனது தந்தை அமர மல்லனுக்குப் பிறகு 1560 முதல் 1574 வரை ஆட்சி செய்தார். மல்லர் வம்சம் இமயமலையின் அடிவாரத்தில் அமைந்த நேபாள நாட்டின் காத்மாண்டு சமவெளிப் பகுதிகளை கிபி 1201 முதல் 1769 முடிய ஆட்சி செய்த அரச வம்சமாகும். இவர்களை நேவார் மக்கள் (நேபாள நாட்டவர்) என்றும் அழைப்பர். மல்லர்கள் இந்து சமயத்தைச் சார்ந்தவர்கள்.  

## ஆட்சி
மகேந்திர மல்லர் தனது ஆட்சியின் போது தனது இராச்சியத்தின் பொருளாதாரத்தையும் வர்த்தகத்தையும் மேம்படுத்த முயன்றார். இதனால் மக்களுக்கும் பல்வேறு கோயில்களுக்கும் நிலங்களை விநியோகித்தார். காத்மாண்டுவில் அமைந்துள்ள தலேஜு கோயிலை இவர் கட்டினார்.
# அமர மல்லன்


**அமரா மல்லன்** (*Amara Malla*) (நரேந்திர மல்லர் என்றும் அழைக்கப்படுகிறார்) மல்லர் வம்சத்தின் மன்னரும் காந்திபூரின் மூன்றாவது மன்னரும் ஆவார். இவர் தனது தந்தை சூர்ய மல்லனுக்குப் பிறகு 1530 முதல் 1560 வரை ஆட்சி செய்தார்.  

## வாழ்க்கை
அமர மல்லர் ஒரு மதம் சார்ந்த மன்னராக இருந்தார். மேலும் ஹால்சௌக் தேவி யாத்திரை, அரி சித்தி யாத்திரை, திரிசூலி யாத்திரை போன்ற பல திருவிழாக்களைத் தொடங்கினார். தனது ஆட்சியின் போது, மற்றவற்றுடன் கூடுதலாக, பின்வரும் கிராமங்களை தனது இராச்சியத்துடன் இணைத்தார். இவர் 1560 இல் இறந்தார். இவருக்குப் பின்னர் இவரது மகன் மகேந்திர மல்லர் ஆட்சிக்கு வந்தார்.
# சுங்கி



**சுங்கி** (*Chungi*) என்பது நேபாளத்திலும் வடகிழக்கு இந்தியாவிலும் குழந்தைகள் விளையாடும் ஒரு பாரம்பரிய விளையாட்டு. விளையாட்டின் அமைப்பு *கேக்கி சாக்கைப்* போன்றது. இந்த விளையாட்டானது நடுவில் இரப்பர் பட்டைகளால் கட்டி உருவாக்கப்பட்ட பந்து ஒன்றைக் கொண்டு விளையாடப்படுகிறது.  

## விளையாட்டு
விளையாட்டின் விதிகள் பிராந்தியத்திற்கு ஏற்ப மாறுபடும். சுங்கி விளையாடுவதற்கான பாரம்பரிய வழி, பந்தை தரையில் விழாமல் கால்களைப் பயன்படுத்தி எத்தனை முறை வேண்டுமானாலும் அடிக்கலாம் என்பதைக் கணக்கில் கொண்டு விளையாடுவதாகும். இரண்டு கால்களையும் பயன்படுத்தி விளையாட அனுமதிக்கப்படுகிறது. ஆனால் வேறு எந்த உடல் பாகத்தையும் பயன்படுத்த முடியாது. பொதுவாக, ஆட்டத்தின் முடிவில் இலக்கு எண்ணிக்கை தீர்மானிக்கப்படுகிறது. எண்ணிக்கையின் முடிவில், பந்தை முடிந்தவரை தூரம் அடிக்க ஒரு பின் உதை செய்யப்படுகிறது. பந்து முன்னர் தீர்மானிக்கப்பட்ட தூரத்திலிருந்து போதுமான தொலைவில் இருக்க வேண்டும். இது வீரரின் கால்களால் அளவிடப்படுகிறது. ஒரு வீரர் பந்தை அடிக்க முடியாவிட்டால், மற்றொரு வீரருக்குத் தொடர வாய்ப்பு கிடைக்கும்.  

பள்ளியில் குழந்தைகளுக்குக் கணிதம் மற்றும் பிற கருத்துக்களைக் கற்பிக்கவும் இந்த விளையாட்டு பயன்படுத்தப்பட்டுள்ளது.
# இலாவெண்டுலன் குழு

**இலாவெண்டுலன் குழு** (*Lavendulan group*) என்பது தாமிரம் மற்றும் குளோரைடுகளைக் கொண்டுள்ள ஆர்சனேட்டு மற்றும் பாசுபேட்டு தாதுக்களைக் கொண்ட கனிமங்களின் குழுவாகும்.  

## இலாவெண்டுலன் குழு உறுப்பினர்கள்
இலாவெண்டுலன் குழுவில் பின்வரும் கனிமங்கள் உறுப்பினர்களாக உள்ளன.  
;பாசுபேட்டுகள்:  
- சாம்ப்லைட்டு - NaCaCu<sub>5</sub>(PO<sub>4</sub>)<sub>4</sub>Cl*5H<sub>2</sub>O
;ஆர்சனேட்டுகள்:  
- இலாவெண்டுலன்- NaCaCu<sub>5</sub>(AsO<sub>4</sub>)<sub>4</sub>Cl*5H<sub>2</sub>O
- இச்டெனெகைட்டு-NaPbCu<sub>5</sub>(AsO<sub>4</sub>)<sub>4</sub>Cl*5H<sub>2</sub>O}}

## தொடர்புடைய கனிமங்கள்
இலெமான்சுகைட்டு -NaCaCu<sub>5</sub>(AsO<sub>4</sub>)<sub>4</sub>Cl*3H<sub>2</sub>O, வேறுபட்ட உருவ அமைப்பைக் காட்டும் இலெமான்சுகைட்டின் முந்நீரேற்று.
# அலியா அஃப்ரோசு



**அலியா அஃப்ரோசு** (*Aleya Afroz*) வங்காளதேசத்தைச் சேர்ந்த ஓர் அரசியல்வாதி ஆவார். சமயச்சார்பற்ற முன்னணி அரசியல் கட்சியான அவாமி லீக் என்ற மக்கள் முன்னணி கட்சியைச் சேர்ந்த ஓர் அரசியல்வாதியான இவர் வங்காளதேச நாடாளுமன்றத்தின் ஒதுக்கப்பட்ட இடத்திலிருந்து தேர்ந்தெடுக்கப்பட்டவர்.  

## தொழில்
1996 ஆம் ஆண்டு அவாமி லீக் கட்சியின் வேட்பாளராக ஒதுக்கப்பட்ட இடத்திலிருந்து அஃப்ரோசு வங்காளதேசத்தின் நாடாளுமன்றத்திற்குத் தேர்ந்தெடுக்கப்பட்டார். வங்காளதேசத்தின் தென்மேற்குப் பகுதியிலுள்ள் ரைட்சு இயெசோர் என்ற மனித உரிமை நிறுவனத்தில் 1991 ஆம் ஆண்டு முதல் தலைவராக இவர் பணியாற்றி வருகிறார்.
# பாடுங் பிராந்தியம்


**பாடுங் பிராந்தியம்** (ஆங்கிலம்: *Badung Regency*; இந்தோனேசியம்: *Kabupaten Badung*) என்பது இந்தோனேசியா, பாலி தீவில் ஒரு பிராந்தியம் ஆகும். இந்தப் பிராந்தியத்தின் தலைநகரம் மங்குபுரம் எனும் மங்குபுரா *(Mangupura)*; *(Mengwi)*; இது ஒரு மேட்டு நில நகரமாக உள்ளது. முன்னதாக, பாடுங் பிராந்தியத்தின் தலைநகரம் தென்பசார் நகரில் இருந்தது.  

பாலி மாநிலத் தலைநகரான தென்பசார் மேற்கே உள்ள மாவட்டங்களை உள்ளடக்கிய இந்தப் பிராந்தியம் 418.52 கிமீ<sup>2</sup> நிலப்பரப்பைக் கொண்டுள்ளது. 2024-ஆம் ஆண்டின் இறுதியில், பாடுங்கின் மக்கள் தொகை 537,739 ஆக இருந்தது.  

அண்மைய பத்தாண்டுகளில் இந்தப் பிராந்தியம், மக்கள்தொகை ஏற்றத்தினால் தாக்கம் பெற்றுள்ளது; மற்றும் சர்பகிதா (Sarbagita) எனப்படும் பெரும் தென்பசார் புறநகர்ப் பகுதிகளில் மிகப்பெரிய பகுதியாக வளர்ந்துள்ளது. இது கூத்தா, லெகியான், செமிஞ்சாயாக், ஜிம்பரான், நுசா டுவா, காங்கு, உலுவத்து, பாடுங் மற்றும் மெங்வி உள்ளிட்ட பாலியின் அதிக மக்கள் தொகை கொண்ட சுற்றுலாப் பகுதிகளை உள்ளடக்கியது.  

இந்தப் பிராந்தியத்தின் வடக்குப் பகுதியில் ஒப்பீட்டளவில் மக்கள்தொகை குறைவாக உள்ளது. ஆனால், கடற்கரைக்கு அருகிலும், ஜிம்பரான் முதல் காங்கு வரையிலான தென்பசார் நகரின் மேற்கிலும் அதிக மக்கள்தொகையைக் கொண்டுள்ளது. நுகுரா ராய் பன்னாட்டு வானூர்தி நிலையம் இந்தப் பிராந்தியத்திற்குள் அமைந்துள்ளது. மேலும் பல சுற்றுலா தலங்கள், தங்கும் விடுதிகள், உணவகங்கள், மதுபான விடுதிகள், பயண நிறுவனங்கள் இந்தப் பிராந்தியத்தில் உள்ளன.  

## பொது

பாடுங் பிராந்தியத்தின் தெற்குப் பகுதியின் மக்களில் பெரும்பாலோர் சுற்றுலாத் துறையிலும்; வடக்குப் பகுதியில் உள்ளவர்கள் விவசாயிகளாகவும் தொழில் செய்கிறார்கள். பிராந்தியத்தின் வடக்குப் பகுதியில் வேளாண் துறை நன்கு வளர்ச்சி அடைந்துள்ளது.  
}}  

## காட்சியகம்
- **பாடுங் பிராந்திய காட்சிப் படங்கள்**
# 97ஆவது அகாதமி விருதுகள்



**97ஆவது அகாதமி விருதுகள்** (*97th Academy Awards*) அமெரிக்காவின் கலிபோர்னியா மாநிலத்திலுள்ள லாசு ஏஞ்சலசு மாகாணத்தின் புறநகர்ப் பகுதியான ஆலிவுட்டின் டால்பி திரையரங்கத்தில் வழங்கப்பட்டது. இயங்குபடக் கலை மற்றும் அறிவியல் அகாதமி இவ்விருது வழங்கும் விழாவை 2025 ஆம் ஆண்டு மார்ச்சு மாதம் 2 ஆம் தேதியன்று நடத்தியது. மாலையில், இயங்குபடக் கலை மற்றும் அறிவியல் அகாதமி நிறுவனம் 23 பிரிவுகளில் அகாதமி விருதுகளை (ஆசுகார் விருதுகள்) வழங்கியது. 2024 ஆம் ஆண்டில் வெளியான திரைப்படங்கள் கௌரவிக்கப்பட்டன. அமெரிக்காவில் ஏபிசி எனப்படும் அமெரிக்க ஒளிபரப்பு நிறுவனம் இந்த விழாவை தொலைக்காட்சியில் ஒளிபரப்பியது. முதல் முறையாக இணையவழியில் நேரடிப் பார்வையாளர்களுக்காகவும் மேலதிக ஊடக சேவை வழியாக ஒளிபரப்பப்பட்டது. நகைச்சுவை நடிகர் கோனன் ஓ'பிரையன் முதல் முறையாக நிகழ்ச்சியின் தொகுப்பாளராக இருந்தார். இராச்சு கபூர் மற்றும் கேட்டி முல்லன் நிர்வாகத் தயாரிப்பாளர்களாகச் செயல்பட்டனர்.  

சிறந்த திரைப்படம் என்ற விருது உட்பட சிறந்த படத்தொகுப்பு, சிறந்த இயக்குனர், சிறந்த திரைக்கதை, சிறந்த அசல் திரைக்கதை ஆகிய பிரிவுகளில் பாலியல் தொழிலாளியின் காதலைப் பேசிய அனோரா திரைப்படம் ஐந்து விருதுகளை வென்றுள்ளது.  

த புரூட்டலிசுட்டு என்ற திரைப்படத்துக்கு 3 விருதுகள் கிடைத்தன. சிறந்த நடிகர் (அட்ரியன் ப்ரோடி), சிறந்த அசல் இசை (டேனியல் புளூம்பெர்க்கு), சிறந்த ஒளிப்பதிவு (லால் கிராலே) ஆகிய பிரிவுகளில் இந்தப் படம் விருதுகளை வென்றது.  

தூன்: இரண்டாம் பகுதி (சிறந்த ஒலி அமைப்பு,காட்சி விளைவுகள்) எமிலியா பெரெசு மற்றும் விக்டு (ஆடை வடிவமைப்பு,) ஆகியவை தலா இரண்டு விருதுகளைப் பெற்றன.  

கான்க்ளேவ் (தழுவல் திரைக்கதை), புளோ (இயங்கு படம்), ஐ ஆம் நாட் எ ரோபோட்டு, ஐ ஆம் சிடில் இயர் (வெளிநாட்டுத் திரைப்படம்), இன் தி சேடோ ஆப் தி சைப்ரசு, நோ அதர் லேண்டு (ஆவணப்படம்:), தி ஒன்லி கேர்ள் இன் தி ஆர்க்கெசுட்ரா (ஆவணக் குறும்படம்), எ ரியல் பெயின் (துணை நடிகர்), மற்றும் தி சப்சுடான்சு (ஒப்பனை, சிகையலங்காரம்) ஆகிய திரைப்படங்கள் தலா ஒரு விருதையும் வென்றன.
# பெலோவைட்டு குழு

**பெலோவைட்டு குழு** (*Belovite group*) என்பது அபடைட்டு மீக்குழுவில் உள்ள பாசுபேட்டுகளின் குழுவாகும். இது புளோரபடைட்டுடன் தொடர்புடையது.  

## பெலோவைட்டு குழு உறுப்பினர்கள்
பெலோவைட்டு கனிமக் குழுவில் பின்வரும் கனிமங்கள் உறுப்பினர்களாக உள்ளன.  

- பெலோவைட்டு
  - பெலோவைட்டு-(Ce)-(NaCeSr<sub>3</sub>(PO<sub>4</sub>)<sub>3</sub>F)
  - பெலோவைட்டு-(La)-(NaLaSr<sub>3</sub>(PO<sub>4</sub>)<sub>3</sub>F)
- கார்ல்கிசெக்கிட்டு-NaNdCa<sub>3</sub>(PO<sub>4</sub>)<sub>3</sub>F
- தெலோனைட்டு-(Na<sub>0.5</sub>REE<sub>0.25</sub>Ca<sub>0.25</sub>)(Ca<sub>0.75</sub>REE<sub>0.25</sub>)Sr<sub>1.5</sub>(CaNa<sub>0.25</sub>REE<sub>0.25</sub>)(PO<sub>4</sub>)<sub>3</sub>F<sub>0.5</sub>(OH)<sub>0.5</sub>
- புளுவோர்கேபைட்டு-(Ca,Sr,Ce,Na)<sub>5</sub>(PO<sub>4</sub>)<sub>3</sub>F
- புளுவோர்சிட்ராபைட்டு-SrCaCa<sub>3</sub>(PO<sub>4</sub>)<sub>3</sub>F
- குவான்னர்சூட்டு-(Ce) NaCeBa<sub>3</sub>(PO<sub>4</sub>)<sub>3</sub>F<sub>0.5</sub>Cl<sub>0.5</sub>
# நந்தலாலா (கவிஞர்)


**சிங்காரவேலு நெடுஞ்செழியன்** எனும் இயற்பெயர் கொண்ட **நந்தலாலா** (*Nandalala*, (26 ஆகத்து 1955 – 4 மார்ச் 2025) ஒரு தமிழ்நாட்டுக் கவிஞரும், பாடலாசிரியரும், பட்டிமன்றப் பேச்சாளரும், இதழாளருமாவார். தமிழ்நாடு முற்போக்கு எழுத்தாளர்கள் கலைஞர்கள் சங்கத்தின் மாநிலத் துணைத் தலை​வ​ராக​வும், தமிழ்நாடு அரசின் இயல், இசை, நாடக மன்​றப் பொதுக்​குழு உறுப்​பின​ராக​வும் பணியாற்றினார்.  

## வாழ்க்கைக் குறிப்பு
தமிழ்நாட்டின் இன்றைய புதுக்கோட்டை மாவட்டம் கீரனூரை அடுத்த குன்றாண்டார்கோவில் எனும் ஊரில் 26 ஆகத்து 1955 அன்று இந்திய இரயில்வே ஊழியரும் திராவிட இயக்கப் பற்றாளருமான சிங்காரவேலு என்பவருக்கு மகனாக நெடுஞ்செழியன் பிறந்தார்.  

இளம் அறிவியல் பட்டப்படிப்பை முடித்துவிட்டு திருச்சிராப்பள்ளி நகரில் உள்ள பாரத மிகு மின் நிறுவன (BHEL) ஆலையில் பணியில் சேர்ந்த நந்தலாலா, பின்னர் இந்தியன் வங்கியில் பணியாற்றத் தொடங்கினார். தொழிற்சங்கப் பணிகளில் ஈடுபட்டதால் பல ஊர்களுக்கு இடமாற்றம் செய்யப்பட்டார். ஆனால், செல்லுமிடமெல்லாம் இலக்கியப் பணியாற்றுவதற்கான வாய்ப்பாகவே அவர் எடுத்துக் கொண்டார். *காணி நிலம்* என்ற பெயரிலான இல்லத்தில் வாழ்ந்து வந்தார்.  

இவருக்கு ஜெயந்​தி என்ற மனைவியும், பார​தி, நிவே​திதா ஆகிய மகள்​களும் உள்​ளனர்.  

## செயல்பாடுகள்
சுப்பிரமணிய பாரதியார் மீது கொண்ட பற்றின் காரணமாக *நந்தலாலா* என்ற புனைபெயரில் கவிதைகள் எழுதினார். இவர் ஒருங்கிணைப்பாளராக 1990-களில் வழிநடத்திய *சோலைக் குயில்கள்* என்ற இதழ், மனுஷ்ய புத்திரன் உள்ளிட்ட பல எழுத்தாளர்களை அறிமுகப்படுத்தியது.  

இளைஞர்கள், குழந்தைகளிடையே புத்தக வாசிப்பை ஊக்குவிப்பதற்காக தமிழ்நாட்டு அரசு அனைத்து மாவட்டத் தலைமையகங்களிலும் நடத்திய புத்தகக் கண்காட்சிகளில் ஓர் ஊக்கமளிப்புப் பேச்சாளராகப் பங்கேற்றார். மதுக்கூர் இராமலிங்கத்துடன் இணைந்து திண்டுக்கல் ஐ. லியோனியின் பட்டிமன்ற நிகழ்ச்சிகளில் பங்கேற்றார்.  

தமிழ்நாடு முற்போக்கு எழுத்தாளர் கலைஞர்கள் சங்கத்தின் (தமுஎகச) தொடக்க காலம் முதல் தன்னை இணைத்துக் கொண்டு பணியாற்றிய அவர் அதன் திருச்சிராப்பள்ளி மாவட்டச் செயலாளராக நெடுங்காலம் பணியாற்றினார். *வயல்*, *களம்*, *வானம்* எனப் பல்வேறு இலக்கிய அமைப்புகளில் மைய அச்சாக விளங்கினார்.  

## படைப்புகள்

=
# சௌமியா குகுலோத்



**சௌமியா குகுலோத்** (*Soumya Guguloth*) இவர் இந்தியாவின் தெலங்காணா மாநிலத்தில் அமைந்துள்ள [[நிசாமாபாத் மாவட்டத்தில் உள்ள குனேபெல்லி என்ற ஊரில் 2001 ஆம் ஆண்டு, ஜூலை மாதம் 18 ஆம் நாள் பிறந்தார். ஒரு இந்திய தொழில்முறை கால்பந்து வீரர் ஆவார், சௌமியா குகுலோத் இந்திய மகளிர் லீக் கிளப்பான கிழக்கு பெங்கால் மற்றும் இந்திய மகளிர் தேசிய அணிக்காக மிட்பீல்டராக விளையாடி வருகின்றார்.  

## வாழ்க்கை
சௌமியா 2021 ஆம் ஆண்டில் கோகுலம் கேரளாவுடன் ஒப்பந்தம் செய்வதற்கு முன்பு இந்திய மகளிர் லீக்கில்  

2022 ஆம் ஆண்டு, அன்று, ஜூலை மாதம், 13ந் தேதி, ஜோதி சவுகானுடன் சேர்ந்து, டினாமோ ஜாக்ரெப் என்ற பிரவா பக்கப் போட்டியில் ட்ரையல்ஸ் வழங்க அழைக்கப்பட்டதாக அறிவிக்கப்பட்டது. ஜூன் மாதம் 6–11 வரை கொல்கத்தாவில் நடைபெற்ற "ஸ்போர்ட்ஸ் எலைட் ட்ரையல்ஸ்" போட்டியில் கலந்து கொண்டபோது, ​​கிளப்பின் உதவி பயிற்சியாளர் மியா மெட்வெடோஸ்கி என்பவரால் இவர்கள் தேர்ந்தெடுக்கப்பட்டனர். செப்டம்பர் 1 ஆம் தேதி, இவர் இந்த கிளப்பால் கையெழுத்திடப்பட்டார்.  

சௌமியா தனது குரோஷிய மகளிர் லீக்கில் 2022 ஆம் ஆண்டு, நவம்பர் மாதம், 20 ஆம் தேதியன்று கால்பந்து விளையாட அறிமுகமானார். 2023 ஆம் ஆண்டு, மார்ச் மாதம் 5 ஆம் தேதியன்று குரோஷிய மகளிர் கால்பந்து கோப்பை ரவுண்ட் ஆப் 16 போட்டியில் டினாமோ ஜாக்ரெப்பிற்காக தனது முதல் கோலை அடித்தார்.  

## சர்வதேச விளையாட்டுப் போட்டிகள்
பல்வேறு இளைஞர் சர்வதேச மட்டங்களில் இந்தியாவைப் பிரதிநிதித்துவப்படுத்திய பிறகு, சௌமியா 2021 ஆம் ஆண்டு, ஏப்ரல் மாதம் 8 ஆம் தேதியன்று உஸ்பெகிஸ்தானுக்கு எதிரான நட்புரீதியான வெளிநாட்டுப் போட்டியில் 0–1 என்ற கணக்கில் தோல்வியடைந்ததன் மூலம் தேசிய அணிக்காக தனது சீனியர் அறிமுகமானார். 2022 ஆம் ஆண்டு, செப்டம்பர் மாதம், 7 ஆம் தேதியன்று, நேபாளத்தில் நடந்த தெற்காசிய பெண்கள் கால்பந்து பெடரேசன் மகளிர் சாம்பியன்ஷிப்பில், பாகிஸ்தானுக்கு எதிராக தனது முதல் சர்வதேச கோலை அடித்தார், அதன் 3–0 வெற்றியைப் பெற்றார். பின்னர் செப்டம்பர் 10 தேதியன்று, மாலத்தீவுக்கு எதிராக மீண்டும் ஒரு கோல் அடித்து அவர்கள் 9–0 என்ற வெற்றியைப் பெற்றனர்.  

## தொழில் புள்ளிவிவரங்கள்
### சர்வதேசம்

| ஆண்டு | வரம்புகள் | இலக்குகள் |
| --- | --- | --- |
| 2021 | 8 | 0 |
| 2022 | 5 | 2 |
| 2023 | 8 | 2 |
| 2024 | 10 | 1 |
| 2025 | 2 | 0 |
# புறத்தாக்குடி



**புறத்தாக்குடி** (*Purathakudi*) என்பது தென்னிந்திய மாநிலமான தமிழ்நாட்டின் திருச்சிராப்பள்ளி மாவட்டத்தில் உள்ள ஒரு சிற்றூராகும். புறத்தாக்குடி, திருச்சிராப்பள்ளியிலிருந்து 18 கிலோமீட்டர் தொலைவில் அமைந்துள்ளது.  

புறத்தாக்குடி மக்களின் முதன்மைத் தொழில் வேளாண்மை ஆகும். புனித சேவியர் மேல்நிலைப் பள்ளி என்ற புகழ்பெற்ற பள்ளி இங்கு உள்ளது. மகிளம்பாடி, நெய்க்குப்பை, புதூர் உத்தமனூர் ஆகிய கிராமங்களுக்கு அருகில், 325 ஆண்டுகள் பழமையான புனித சவேரியர் தேவாலயம் மற்றும் சுமார் 40 ஆண்டுகள் பழமையான புறத்தாக்குடி ஏஜி தேவாலயம் ஆகியவை உள்ளன. புறத்தாக்குடியிலிருந்து 4 கி.மீ. தொலைவில் தர்மநாதபுரம் அமைந்துள்ளது.  

இங்கு 621111 என்ற அஞ்சல் குறியீட்டைக் கொண்ட ஓர் அஞ்சல் நிலையம் உள்ளது.
# சதாசிவ மல்லர்


**சதாசிவ மல்லர்** (*Sadashiva Malla*) மல்லர் வம்சத்தின் மன்னராகவும், காந்திபூரின் ஐந்தாவது மன்னராகவும் இருந்தார். இவர் தனது தந்தை மகேந்திர மல்லருக்குப் பிறகு 1574 முதல் 1578 வரை ஆட்சி செய்தார்.  

மகேந்திர மல்லரின் மரணத்திற்குப் பிறகு சதாசிவ மல்லர் காந்திபூரின் மன்னராக பதவியேற்றார். இவர் தீவிரமான ஒழுக்கக்கேட்டில் ஈடுபட்டார். மேலும் இவரது குறுகிய கால ஆட்சியின் போது பொதுமக்கள் மத்தியில் அதிருப்தி ஏற்பட்டது. இவர் ஒரு முறை பொதுமக்களால் பிடிக்கப்பட்டு கடுமையாக தாக்கப்பட்டதாகக் கூறப்படுகிறது.  

இறுதியில் இவரது சகோதரரும் பொது மக்களும் இவரை காந்திபூரிலிருந்து விரட்டினர். இவர் பக்தபூரில் தஞ்சம் புகுந்தார். கட்டாயமாக நாடுகடத்தப்பட்ட இவர் 1581 இல் இறக்கும் வரை அங்கேயே இருந்தார். இவர் பதவியிலிருந்து நீக்கப்பட்ட பிறகு, இவரது சகோதரர் சிவசிம்ம மல்லன் இராச்சியத்தின் பொறுப்பை ஏற்றுக்கொண்டு காந்திபூர் பிரதேசத்தை விரிவுபடுத்தினார்.
# சிவசிம்ம மல்லர்


**சிவசிம்மன்* அல்லது **சிவசிம்கா** என்றும் அழைக்கப்படும் **சிவசிம்க மல்லர்*' (*Shiva Simha Malla*) மல்லர் வம்சத்தின் ஆட்சியாளரும் காந்திபூரின் ஆறாவது மன்னரும் ஆவார். இவர் தனது சகோதரர் சதாசிவ மல்லர் பதவி நீக்கம் செய்யப்பட்ட பின்னர் 1578 இல் தனது ஆட்சியைத் தொடங்கினார்.  

## வாழ்க்கை
இவரது சகோதரர் சதாசிவ மல்லர் ஒரு ஒழுக்கக்கேடான மன்னராக இருந்தார். 1578 ஆம் ஆண்டில் சிவசிம்ம மல்லனும் பொது மக்களும் சேர்ந்து பதவி நீக்கம் செய்து அவரை பக்தபூருக்கு நாடுகடத்தினர். பின்னர் சிவசிம்மன் காந்திபூர் மன்னராக முடிசூட்டப்பட்டார்  

## வாரிசு
1619இல் சிவசிம்மர் இறந்த பிறகு, அரிகர சிம்மனின் மற்றொரு மகனான இலட்சுமி நரசிம்ம மல்லன் காந்திபூரின் மன்னராக பதவியேற்றார். இந்த சமயத்தில் சித்தி நரசிம்ம மல்லன் காந்திபூரிலிருந்து இலைத்பூர் சுதந்திரமாக இருப்பதாக அறிவித்தார். இவ்வாறு, சிவசிம்மனால் ஒன்றிணைக்கப்பட்ட காந்திபூர் மற்றும் இலலித்பூர் இராச்சியங்கள் மீண்டும் அவரது பேரன்களால் பிரிக்கப்பட்டன.
# சம்சுன் நகர் அகமது



**சம்சுன் நகர் அகமது** (*Shamsun Nahar Ahmed*) வங்காளதேசத்தைச் சேர்ந்த ஓர் அரசியல்வாதி ஆவார். பேகம் சம்சுன் நகர் அகமது என்ற பெயராலும் இவர் அறியப்பட்டார். 5 ஆவது தேசிய சங்கத் தொகுதியின் உறுப்பினராக இவர் தேர்ந்தெடுக்கப்பட்டார். வங்காளதேச தேசியவாதக் கட்சியின் அரசியல்வாதியாகச் செயல்பட்டார்.  

இவரது அண்ணன் மச்சித்-உல்-அக்கு ஓர் இராணுவ அலுவலர் ஆவார். இவருக்கு மேலும் நான்கு சகோதரர்கள் இருந்தனர். இவர்களின் தந்தை 1943 ஆம் ஆண்டில் இறந்தார். பாக்கித்தான் வானொலி நிகழ்ச்சியில் சம்சுன் நகர் அகமது பாடினார்.  

2017 ஆம் ஆண்டு அக்டோபர் மாதம் 26 ஆம் தேதியன்று இவர் டாக்காவில் காலமானார்.
# சித்தி நரசிம்ம மல்லர்


***சித்திநரசிம்மன்** (Siddhi Narasimha Malla)* ஒரு மல்லர் வம்ச மன்னரும் இலலித்பூரின் மன்னரும் ஆவார். இவர் ஒரு மதம் சார்ந்த மன்னராக இருந்தார். 1619 முதல் 1661 வரை ஆட்சி செய்தார். இவர் ***சித்தி நரசிங்,** **சித்தி நர் சிங்,*** **சித்தி நரசிங்க மல்லன்** ஆகிய பெயர்களாலும் அழைக்கப்படுகிறார்.  

## பின்னணி
காத்மாண்டு பள்ளத்தாக்கு காந்திபூர், இலலித்பூர், பக்தபூர் ஆகிய மூன்று இராச்சியங்களாகப் பிரிக்கப்பட்ட பிறகு, இலலித்பூரின் நிலப்பிரபுக்களால் ஆளப்பட்டது. 1697-ஆம் ஆண்டில், சித்தி நரசிம்மர் மற்றும் இலட்சுமி நரசிம்ம மல்லனின் தாத்தா சிவசிம்ம மல்லன், இலலித்பூரின் பகுதியை இணைத்துக் கொண்டார். பின்னர் அது விஷ்ணுசிம்மரின் மகன் புரந்தரசிம்மனால் ஆளப்பட்டது.  

சிவசிம்ம மல்லர் தனது மகன் அரிகரசிம்மரை இலலித்பூரின் ஆளுநராக நியமித்தார். சிறிது காலத்திற்குப் பிறகு அரிகரசிம்மர் இறந்தார். அவருக்குப் பிறகு அவரது மூத்த மகன் சித்திநரசிம்மர் ஆட்சிக்கு வந்தார். 1619-இல் சிவசிம்ம மல்லர் இறந்தபோது சித்திநரசிம்மர் காந்திபூரிலிருந்து இலலித்பூர் சுதந்திரமாக இருப்பதாக அறிவித்தார்.  

## ஆட்சி
சித்திநரசிம்ம மல்லன் பொதுவாக இலலித்பூரின் மன்னர்களில் மிகச்சிறந்த ஒருவராகக் கருதப்படுகிறார். அப்போது இராம் ஷாவால் ஆளப்பட்ட கோர்கா நாடு போன்ற பல அண்டை நாடுகளுடன் இலலித்பூர் நல்ல நட்புடன் இருந்தது. இரு நாடுகளிலும் ஆண் வாரிசு இல்லாமல் யாராவது இறந்தால் ஒரு கூட்டு வாரிசு வேண்டும் என்ற ஒப்பந்தம் இருந்தது. இவரது மனைவி பானுமதி தெராய் பகுதியைச் சேர்ந்தவர் என்பதால் தெராய் நாடுகளுடன் நட்பான உறவுகளைப் பேணி வந்தார். இலலித்பூரைச் சேர்ந்த வணிகர்கள் லாசாவுடன் வர்த்தகம் செய்யக்கூடிய வகையில் காந்திபூருடன் அவர் ஒரு ஒப்பந்தத்தை பராமரித்து வந்தார். மேலும் கோர்காவுடனும் இதேபோன்ற ஏற்பாட்டைக் கொண்டிருந்தார்.  

பிரதாப் மல்லர் அதன் மன்னராக ஆன பிறகு காந்திபூருடனான உறவுகள் மோசமடையத் தொடங்கின. பிரதாப் மல்லர், தனது தந்தையைப் போலல்லாமல், இலலித்பூர் காந்திபூரிலிருந்து சுதந்திரமாக இருப்பதற்கான யோசனையை விரும்பவில்லை. மேலும் இலலித்பூருக்கு எதிராக பல தாக்குதல்களை நடத்தினார்.  

லாசாவிலிருந்து திரும்பும் மக்கள் ஒரு சுத்திகரிப்பு செயல்முறைக்கு உட்படுவதை வழக்கமாக்கினார். 1652-ஆம் ஆண்டில், இவர் இந்தியாவில் இரண்டு ஆண்டுகால யாத்திரை ஒன்றினை மேற்கொண்டார்.  

## இறப்பு
1657-இல் இவர் மன்னர் பதவியைத் துறந்து நாட்டிலிருந்து வெளியேறி, கங்கை ஆற்றங்கரையில் வசித்து வந்தார். இவரது கடைசி ஆண்டுகளில் வாரணாசிக்குச் சென்றார். அங்கு 1661 இல் இறந்தார்.
# லெகியான்


**லெகியான்** (ஆங்கிலம்: *Legian*; இந்தோனேசியம்: *Legian, Kuta, Badung*) என்பது இந்தோனேசியா, பாலி, பாடுங் பிராந்தியம், கூத்தா மாவட்டத்தில் உள்ள ஒரு கடற்கரை புறநகர்ப் பகுதி ஆகும். பாலியின் மேற்கு கடற்கரையில் கூத்தா நகரத்திற்கு வடக்கேயும்; செமினியாக் நகரத்திற்கு தெற்கேயும் உள்ளது.  

கூத்தா மாவட்டத்தில் உள்ள அமைந்துள்ள 5 கிராமங்கள்/துணை மாவட்டங்களில் லெகியான் ஒன்றாகும்.  

## வரலாறு

லெகியான் பகுதி முன்பு காராங் கெமானிசான் என்ற கிராமத்திலிருந்து தொடங்கியது. காராங் என்றால் கிராமம் என்று பொருள். கெமானிசான் என்றால் இனிப்பு என்று பொருள். மானிஸ் என்ற சொல்லிருந்து வந்தது. "லெகி" என்ற சொல்லும் அதே இனிப்பு என்ற சொல்லைக் கொண்டுள்ளது. பின்னர் படிப்படியாக இந்தப் பகுதி லெகியான் என்று அறியப்பட்டது. லெகியான் என்பது நகரம் மட்டும் அல்ல. இது ஒரு துணை மாவட்டமும் ஆகும்.  

இந்தத் துணை மாவட்டம் 2002 பாலி குண்டுவெடிப்பு நிகழ்வாலும் பாதிக்கப்பட்டது. இந்தோனேசியாவின் வரலாற்றிலேயே மிகப் பெரிய தீவிரவாதத் தாக்குதலாக இது கருதப்படுகிறது. மொத்தம் 202 பேர் கொல்லப்பட்டனர். இவர்களில் 164 பேர் வெளிநாட்டு உல்லாசப் பயணிகள் ஆவர். இறந்தவர்களில் பெரும்பாலானோர் ஆஸ்திரேலியர்கள்..  

## காட்சியகம்
- **லெகியான் காட்சிப் படங்கள்**
# சுமித்ரா சென்


**சுமித்ரா சென்** (*Sumitra Sen*)(7 மார்ச் 1933 - 3 சனவரி 2023) என்பவர் ஓர் இந்திய பெங்காலி பாடகரும் இரவீந்திர சங்கீதத்தின் விரிவுரையாளரும் ஆவார். இவரது பாடும் பாணி தாகூரின் பாடல்களை அசல் குறியீடுகளை இழக்காமல் பிரபலப்படுத்தியது.  

## தொழில்
1951-ஆம் ஆண்டில், 'கோதர் ரகல் போலே தே ரே' மற்றும் 'பெடோனர் பேடி தோலே' ஆகிய இரண்டு நஸ்ருல்கீதிகளுடன் சென் தனது பாடும் வாழ்க்கையைத் தொடங்கினார். இவரது பிரபலமான பாடல்களில் பிரதிமா பானர்ஜியின் 'ஆம்தலே ஜமுர் ஜுமுர்' அடங்கும். இவர் நாட்டுப்புறப் பாடல்களையும் பாடியுள்ளார். ஆனால் இவர் தனது இரவீந்திர சங்கீதப் பாடல்களுக்காகப் பெயர் பெற்றவர். இது இவருக்கென ஒரு தனி இடத்தைப் பிடித்து தந்தது. இவர் 150-க்கும் மேற்பட்ட தாகூர் பாடல்களைப் பதிவு செய்துள்ளார். *சியாமா*, *சாப்மோச்சோன்*, *பால்மீகி பிரதிபா*, *பர்சமங்கல்* போன்ற பிரபலமான மேடை நாடகத்திற்காகவும் டோலிவுட்டில் 16 திரைப்படங்களுக்கும் இவர் குரல் கொடுத்துள்ளார். பங்கஜ் முல்லிக்கின் 'மஹிசாசுரமர்தினி'க்காக இவர் எழுதிய 'மகோ டோபோ பைன் சங்கீதோ பிரேமோ லலிதோ' வரலாற்றை உருவாக்கியது என்று தி டைம்ஸ் ஆஃப் இந்தியாவில் ஒரு பிரபல வங்காள மொழி பாடகி ஜெயதி சக்ரவர்த்தி கூறினார். தாகூருடன் தொடர்புடைய இரவீந்திர பாரதி பல்கலைக்கழகம் உள்ளிட்டப் பல புகழ்பெற்ற நிறுவனங்களுடன் இவர் தொடர்புடையவர்.  

## இறப்பும் மரபும்
சென் தனது 89ஆவது வயதில், சனவரி 3, 2023 அன்று பாலிகஞ்சில் உள்ள தனது வீட்டில் காலமானார். இவருக்கு இந்திராணி, சிரபோனி என இரண்டு மகள்கள் உள்ளனர். இவர்கள் நன்கு அறியப்பட்ட வங்காளப் பாடகர்களும் ஆவர். இவர் இறக்கும் போது, சிறிது காலமாக மூச்சுக்குழாய்-நிமோனியா பிரச்சினைகளால் அவதிப்பட்டு வந்தார். இவருக்குப் பல மாணவர்களும் பின்தொடர்பவர்களும் இருந்தனர். மேற்கு வங்க முதல்வர் மம்தா பானர்ஜி, துயரத்தில் இருக்கும் குடும்பத்தினருக்கு இரங்கல் தெரிவித்துள்ளார்.  

## விருதுகள்

- 2012-ஆம் ஆண்டு மேற்கு வங்க அரசாங்கத்தால் சென்னுக்கு சங்கீத மகாசம்மன் விருது வழங்கப்பட்டது.
- வாழ்நாள் பங்களிப்புக்கான சங்கீத நாடக அகாடமி விருது.
# புட்னிசைட்டு



**புட்னிசைட்டு** (*Putnisite*) என்பது SrCa<sub>4</sub>Cr<sub>8</sub><sup>3+</sup>(CO<sub>3</sub>)<sub>8</sub>(SO<sub>4</sub>)(OH)<sub>16</sub>·25 H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இசுட்ரோன்சியம், கால்சியம், குரோமியம், கந்தகம், கார்பன், ஆக்சிசன் மற்றும் ஐதரசன் ஆகியவற்றால் இக்கனிமம் ஆக்கப்பட்டுள்ளது. என்ற குறியீட்டால் அடையாளப்படுத்துகிறது.  

புட்னிசைட்டு தனித்துவமான வேதியியல் மற்றும் கட்டமைப்பு பண்புகளைக் கொண்டுள்ளது. தற்போதுள்ள எந்த கனிமவியல் குடும்பங்களுடனும் இது தொடர்புடையதாகத் தெரியவில்லை. கவனிப்பு கோணத்தைப் பொறுத்து) மற்றும் தட்டையான மேற்பரப்பில் தேய்க்கும்போது இளஞ்சிவப்பு கோடுகளை விட்டு விடுகின்றன.  

எரிமலைப் பாறையில் சிறிய (<0.5 மிமீ) கனசதுரம் போன்ற படிகங்களாக புட்னிசைட்டு காணப்படுகிறது. கோமடைட்டுக்குள் சல்பைடு தாதுக்களைக் கொண்ட டையோரிடிக்குகளுக்கு ஆக்சிசனேற்ற சூழலின் போது இக்கனிமம் உருவாகிறது.
# சங்கீதா சஜித்


**சங்கீதா சஜித்** (*Sangeetha Sajith*)(1976 - 22 மே 2022) என்பவர் ஓர் இந்தியப் பின்னணிப் பாடகியும், தென்னிந்திய திரைப்படத் துறையில் தன்னுடைய பணிகளுக்காக அறியப்பட்டவரும் ஆவார். சங்கீதா மலையாளம், தமிழ், தெலுங்கு மற்றும் கன்னடப் படங்களில் 200க்கும் மேற்பட்ட பாடல்களைப் பாடியுள்ளார். ஏ. ஆர். ரகுமான் இசையமைத்த 1996ஆம் ஆண்டு தமிழ்த் திரைப்படமான *மிஸ்டர் ரோமியோவின்* "தண்ணீரைக் காதலிக்கும்" பாடலின் மூலம் சங்கீதா தனது திருப்புமுனையைப் பெற்றார்.  

## வாழ்க்கையும் தொழிலும்
சங்கீதா 1992-ஆம் ஆண்டு தமிழ்த் திரைப்படமான *நாளைய தீர்ப்பு* மூலம் தனது பின்னணிப் பாடகியாக அறிமுகமானார். 1998-ஆம் ஆண்டு *என்னு ஸ்வாந்தம் ஜானகிக்குட்டி* திரைப்படத்தின் *ஆம்பிலிபூவட்டம் பொன்னுருளில் என்ற* பாடலின் மூலம் மலையாளத் திரையுலகில் அறிமுகமானார். *ராகிளிப்பட்டில்* இருந்து "தூம் தும் துரேயேதோ", *காக்ககுயிலில்* இருந்து "ஆளரே கோவிந்தா", *கேரள வர்ம பழசி ராஜாவின்* "ஓடத்தண்டில் தாளம் கொடுக்கும்" மற்றும் *அய்யப்பனும் கோஷியும்* படத்திலிருந்து "தாளம் போய் தப்பும் போய்" போன்ற மலையாளப் பாடல்களுக்காக இவர் மலையாளப் பார்வையாளர்கள் மத்தியில் பிரபலமானவர். பிருத்விராஜ் நடித்த *குருதி* படத்தின் கருப்பொருள் பாடல் தான் மலையாளத்தில் அவர் பாடிய கடைசிப் பாடல்.  

மலையாளம் மற்றும் தமிழில் 100க்கும் மேற்பட்ட இசை நாடாக்களிலும் சங்கீதா பாடியுள்ளார். *அடுக்குகளில் பணி உண்டு* படத்திற்கும் இசையமைத்துள்ளார். சங்கீதா கே.பி. சுந்தராம்பாளின் குரலைப் பின்பற்றுவதற்கும் பெயர் பெற்றவர். தமிழ்நாடு அரசின் திரைப்பட விருது வழங்கும் விழாவின் போது சங்கீதா பாடியபோது, அப்போதைய முதலமைச்சர் ஜெயலலிதா மேடைக்கு வந்து தான் அணிந்திருந்த தங்கச் சங்கிலியினைச் சங்கீதாவிற்குப் பரிசாக வழங்கினார்.  

## இசைத் தொகுப்பு
**தமிழ்**  
| 1992 | *நாளைய தீர்ப்பு* | "எம்டிவி பார்த்துபுட்டா" | மணிமேகலை |  |
| --- | --- | --- | --- | --- |
| 1994 | *சரிகமபத நீ* | "பைத்தியம் பைத்தியம்" | தேவா |  |
| 1995 | *லக்கி மேன்* | "பலான பார்ட்டி" | ஆதித்தியன் | ஆதித்தியன் |
| 1995 | *லக்கி மேன்* | "யார் செய்த மாயம்" | ஆதித்தியன் | எஸ். பி. பாலசுப்பிரமணியம் |
| 1995 | *மாமன் மகள்* | “வடுகப்பட்டி வயசு குட்டி” | ஆதித்தியன் | சாகுல் ஹமீது |
| 1996 | *மிஸ்டர் ரோமியோ* | "தண்ணீரைக் காதலிக்கும்" | ஏ. ஆர். ரகுமான் |  |
| 1996 | *கிழக்கு முகம்* | "ஆத்துக்குள்ளே" | ஆதித்தியன் | பி. உன்னிகிருஷ்ணன் |
| 1998 | *ஜீன்ஸ்* | "வாராயோ தோழி" | ஏ. ஆர். ரகுமான் | சோனு நிகம், சாகுல் ஹமீது, ஹரிணி, |
| 2000 | *சிநேகிதியே* | "இராதை மணதில்" | வித்தியாசாகர் | சித்ரா, சுஜாதா |
| "கல்லூரி மலரே" |  |  |  |  |
| 2006 | *தலைநகரம்* | "சூ மந்திரகாளி" | டி. இமான் | பங்கி சங்கர், சுஜாதா |
| 2022 | *பிகில்* | "வெரிதானம்" | ஏ. ஆர். ரகுமான் | விஜய் |

## இறப்பு
சங்கீதா 22 மே 2022 அன்று இறந்தார். சிறுநீரகம் தொடர்பான பிரச்சனையால் அவதிப்பட்டதாக கூறப்பட்ட பின்னர் இறந்தார்.
# அனுபமா ராக்


**அனுபமா ராக்** (*Anupama Raag*) என்பவர் ஒரு பாலிவுட் இசையமைப்பாளரும் பாடகியும் ஆவார். இவர் உத்தரப் பிரதேசம் மாநிலம் இலக்னோவில் பிறந்து பட்கண்டே இசை நிறுவனத்தில் படித்தவர்.  

## வாழ்க்கை வரலாறு

### கல்வி
அன்னுபமா ராக் பாரம்பரிய குரு-சிஷ்ய பரம்பரையின் கீழ் லக்னோ கரானாவின் உஸ்தாத் குல்ஷன் பார்தி மற்றும் குவாலியர் கரானாவின் யோகேந்திர பட் ஆகியோரிடம் பாரம்பரிய இசையில் பயிற்சி பெற்றார்.  

### ஆரம்பகால வாழ்க்கை
2011-ஆம் ஆண்டு *பின் புலயே பாரதி* திரைப்படத்தில் "ஷாலு கே தும்கே" என்ற பாடல் மூலம் பாலிவுட்டில் அறிமுகமானார். இந்தப் பாடலை ஆனந்த் ராஜ் இசையமைத்தார். அதே ஆண்டில் இவர் *மைலே நா மைலே ஹாமில்* ரஹத் ஃபதே அலி கானுடன் இணைந்து "நாசர் சே நாசர் மைல்" பாடலைப் பாடினார். இவர் மிகா சிங்குடன் இணைந்து *ஜிலா காஜியாபாத்* படத்திலும், மாதுரி தீட்சித்துடன் இணைந்து *குலாப் கேங்* படத்திலும் பாடியுள்ளார்.  

### பிந்தைய தொழில் வாழ்க்கை
ராக் திரைப்படங்களுக்கும் காணொளி தொகுப்பிற்கும் இசையமைத்துள்ளார். இவர் சல்மான் கான் தயாரிப்புகள் மற்றும் யாஷ் ராஜ் பிலிம்ஸ் நிறுவனங்களிலும் பணிபுரிகிறார். மேலும் லக்னோ மேம்பாட்டு ஆணையம், உத்தரப்பிரதேச அரசாங்கத்திற்கான உத்தரப்பிரதேசப் பெருமை பாடல் ஆகியவற்றிற்கும் இசையமைத்துள்ளார். பல்வேறு இலச்சினைகளுக்கான தொலைக்காட்சி விளம்பரங்களுக்கான ஜிங்கிள்களுக்கும் இவர் இசையமைத்துள்ளார்.  

மிகா சிங்குடனான இவரது இசைத்தொகுப்பு *லால் துப்பட்டா* என்று அழைக்கப்பட்டது. சனவரி 21, 2017 அன்று, இரகத் நுசரத் பதே அலி கானுடன் "சவாரே" பாடலை வெளியிட்டார்.  

## விருதுகளும் பட்டங்களும்
2016–2017-ஆம் ஆண்டிற்கான உத்தரப் பிரதேச அரசாங்கத்தால் " *யஷ் பாரதி* " விருதைப் பெற்றார்.  

## திரைப்படவியல்

### பாடகர்
| ரங்கி சாரி குலாபி | குலாப் கும்பல் | சௌமிக் சென் | 2014 |  |
| --- | --- | --- | --- | --- |
| ஷாலு கே தும்கே | பின் புலே பராதி | ஆனந்த் ராஜ் ஆனந்த் | 2011 |  |
| நாசர் சே நாசர் | மிலே நா மிலே ஹம் | சாஜித்-வாஜித் | 2011 |  |
| காசியாபாத் கி ராணி (பாப் கா மால்) | ஜிலா காஜியாபாத் | அம்ஜத் நதீம் | 2013 | } |

### இசையமைப்பாளர்
| தாஸ் தேவ் | ஸ்வானந்த் கிர்கிரே | 2018 |  |
| --- | --- | --- | --- |
| எனக்கு என் மேல் அழகு ரொம்பப் பிடிக்கும். | அனுபமா ராக், சஷி சுமன் |  |  |
| நைனா ரே | அனுபமா ராக் | 2017 |  |
| சவாரே | அனுபமா ராக், ரஹேத் ஃபதே அலி கான் |  |  |
| பஞ்சரே | அனுபமா ராக், ரஹேத் ஃபதே அலி கான் |  |  |
| லால் துப்பட்டா | அனுபமா ராக், மிகா சிங் | 2016 | } |
# பேகம் தோலி ஆசாத்து



**பேகம் தோலி ஆசாத்து** (*Begum Dolly Azad*) என்பவர் கிழக்கு பாக்கித்தானைச் சேர்ந்த ஓர் அரசியல்வாதியாவார். கமார் இயெகான் செகந்திரா பேகம் என்ற பெயராலும் அறியப்படுகிறார்.  

## ஆரம்பகால வாழ்க்கை மற்றும் குடும்பம்
பேகம் பிரித்தானிய ஆட்சியின் போது இருந்த வங்காள மாகாணத்தின் போக்ரா மாவட்டத்தில் ஒரு முசுலீம் குடும்பத்தில் பிறந்தார். டாக்கா நவாப் குடும்பத்தைச் சேர்ந்த குவாச்சா முகமது ஆசாத்தை மணந்த பிறகு இவர் டாக்கா, 19 நியூ எசுகாடன் சாலையில், வசித்து வந்தார். அங்கு இவர் ஏராளமான நிலங்களை மரபுரிமையாகப் பெற்றார். முகமது ஆசாத் கிழக்கு பாக்கித்தான் இராணுவத்தின் கப்பற்படை அதிகாரிகளில் ஓர் அதிகாரியாக இருந்தார்.  

## தொழில்
1949 ஆம் ஆண்டில், ஆசாத் அனைத்து பாக்கித்தான் மகளிர் சங்கத்தின் நிறுவன உறுப்பினராக ஆனார். இது பின்னர் வங்காளதேசத்தின் மகிளா சமிதி ஆனது . 1968 ஆம் ஆண்டு பிப்ரவரி மாதத்தில் டாக்காவில் நடைபெற்ற சங்கத்தின் 5 ஆவது முத்தரப்பு மாநாட்டின் போது இவர் ஒரு முக்கிய செயலில் பங்கு வகித்தார்.  

1965 ஆம் ஆண்டில் கிழக்கு பாக்கித்தானின் பிரதிநிதியாக பாக்கித்தானின் 4 ஆவது தேசிய சட்டமன்றத்தில் உறுப்பினராக ஆனார். 1966 ஆம் ஆண்டில், தேசிய சட்டமன்றத்தில் பெண்களுக்கு ஒதுக்கப்பட்ட இடங்களின் எண்ணிக்கையை அதிகரிக்க பாக்கித்தான் அரசாங்கத்தை இவர் கேட்டுக்கொண்டார். இரண்டு வார பாக்கித்தான் தூதுக்குழுவின் ஒரு பகுதியாக இவர் சீன<nowiki/>அவுக்கு சென்று வந்தார்.  

வங்காளதேச விடுதலைப் போர் மற்றும் அதைத் தொடர்ந்து வங்காளதேசத்தின் சுதந்திரம் ஆகியவற்றுக்குப் பிறகு, ஆசாத்து தனது இல்லத்தை கைவிட்டு மேற்கு பாக்கித்தானுக்கு குடிபெயர்ந்தார். இவரது வீடு பின்னர் போரின் போது அல்-பத்ர் படைகளால் கொல்லப்பட்டதாகக் கூறப்பட்ட செராச்சூத்தீன் ஒசைன் மற்றும் அபுல் கலாம் ஆசாத்து ஆகியோரின் குடும்பங்களுக்கு பரிசாக வழங்கப்பட்டது.
# எலங்பாம் பந்தோய் சானு


**எலங்பாம் பந்தோய் சானு** (*Elangbam Panthoi Chanu*) இவர் இந்தியாவின் மணிப்பூர் மாநிலத்தில் அமைந்துள்ள தௌபால் மாவட்டத்தில் கெய்ராக் என்ற ஊரில் 1996 ஆம் ஆண்டு பிப்ரவரி மாதம் 1ஆம் தேதி பிறந்தார். ஒரு இந்திய தொழில்முறை கால்பந்து வீரர் ஆவார். இவர் இந்திய மகளிர் லீக் கிளப்பான கிழக்கு வங்காளத்திற்கும் இந்திய மகளிர் கால்பந்து அணிக்கும் கோல்கீப்பராக விளையாடுகிறார்.  

## தொழில் வாழ்க்கை
எலங்பாம் பந்தோய் சானு 2012 ஆம் ஆண்டில் கிழக்கு விளையாட்டு ஒன்றியத்திற்கு மாறுவதற்கு முன்பு காக்சிங் மகளிர் கால்பந்து அகாடமியில் தனது வாழ்க்கையைத் தொடங்கினார். இவர் இந்திய மகளிர் லீக் மற்றும் பிராந்திய மணிப்பூர் மகளிர் லீக்கில் கிழக்கு விளையாட்டு ஒன்றியம் மற்றும் மணிப்பூர் காவல்துறையை பிரதிநிதித்துவப்படுத்தினார்.  

டிசம்பர் 2022 ஆம் ஆண்டில் இவர் பாலா தேவியுடன் சேர்ந்து எசுப்பானியாவிற்கு குடிபெயர்ந்தார். அங்கு இவர்கள் ஸ்பானிஷ் செகுண்டா ஃபெடரேசியன் அமைப்பான மலகாவில் பயிற்சி மற்றும் சோதனைப் பயிற்சியை மேற்கொண்டனர்.  

2024 ஆம் ஆண்டில், தெற்கு ஆஸ்திரேலிய லீக்கில் இரண்டாம் நிலை தேசிய பிரீமியர் லீக் மகளிர் கிளப்பான மெட்ரோ யுனைடெட் உடன் ஒப்பந்தத்தில் கையெழுத்திட்டார், ஆஸ்திரேலியாவில் தொழில்முறையாக விளையாடிய முதல் இந்திய கால்பந்து வீரர் என்ற பெருமையைப் பெற்றார்..  

## தொழில் புள்ளிவிவரங்கள்
### சர்வதேசம்

| ஆண்டு | கோல்கள் | இலக்குகள் |
| --- | --- | --- |
| 2014 | 1 | 0 |
| 2015 | 0 | 0 |
| 2016 | 0 | 0 |
| 2017 | 5 | 0 |
| 2018 | 0 | 0 |
| 2019 | 1 | 0 |
| 2021 | 0 | 0 |
| 2022 | 0 | 0 |
| 2023 | 4 | 0 |
| 2024 | 7 | 0 |
| 2025 | 1 | 0 |
# பொம்மிடி தொடருந்து நிலையம்

**பொம்மிடி தொடருந்து நிலையம்** (*Bommidi Railway Station*, நிலையக் குறியீடு:*BQI*)  
என்பது இந்தியாவின் தமிழ்நாட்டிலுள்ள, தருமபுரி மாவட்டம் பொம்மிடியில் உள்ள ஒரு தொடருந்து நிலையமாகும். இது தென்னக இரயில்வேயால் நிருவகிக்கப்படுகிறது.  

## இருப்பிடம்
இந்த நிலையமானது சேலம் சந்திப்பு தொடருந்து நிலையம் - ஜோலார்பேட்டை சந்திப்பு தொடருந்து நிலையம் வழித்தடத்தில் உள்ளது.  

## வரலாறு
பொம்மிடி தொடருந்து நிலையமானது 1867 ஆம் ஆண்டு ஆங்கிலேயர்களால் உருவாக்கப்பட்டது. அருகில் உள்ள ஏற்காடு மலையில் விளையும் காப்பி, மிளகு, மரங்கள் போன்ற வேளாண் பொருட்களை நாட்டின் பிற இடங்களுக்கு கொண்டு செல்ல இந்த நிலையம் பயன்படுத்தப்பட்டது.  

## திட்டங்களும் மேம்பாடும்
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். ஒன்றிய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் பொம்மிடி தொடருந்து நிலையத்தை புதுப்பிக்கும் பணிக்கு 15 கோடி ரூபாய் ஒதுக்கப்பட்டுள்ளது.  

## வசதிகள்
- வாகனங்கள் நிறுத்துமிடம்
- குளிர்சாதன வசதி கொண்ட காத்திருப்போர் கூடம்
- வண்டிகள் குறித்த எண்ணியல் தகவல் பலகை
- சுத்திகரிக்கப்பட்ட குடிநீர்
- நடைமேடையைக் கடக்க மின்தூக்கி வசதி
# கவரழகு ஒளிப்படவியல்

, ஏர்ல் மோரனால் எடுக்கப்பட்ட ஒளிப்படம், சுமார் 1950]]  
**கவரழகு ஒளிப்படவியல்** *(Glamour photography)* என்பது, ஒளிப்படத்தின் ஒரு வகையாகும், இதில் ஒளிப்படக் கலைஞர்கள் முழு ஆடை அணிந்த நிலையில் இருந்து நிர்வாணமாகவும், பெரும்பாலும் காம உணர்வைத் தூண்டும் விதமாகவும் சித்தரிக்கப்படுகிறார்கள். ஒளிப்படக் கலைஞர்கள் ஒப்பனைப் பொருட்கள், விளக்குகள் மற்றும் காற்று தூரிகை நுட்பங்களின் கலவையைப் பயன்படுத்தி ஒரு நபரின் கவர்ச்சிகரமான படத்தை உருவாக்குகிறார்கள். கவரழகு ஒளிப்படவியலில் கவனம் என்பது ஒருவரின் உடல் அல்லது உருவப்படத்தின் அழகில் உள்ளது; எனவே, அழகுத் தரநிலைகள் பெரும்பாலும் கவர்ச்சி மாதிரியான போக்குகளின் முக்கியத்துவத்தை தீர்மானிப்பவை. இந்த வகை ஒளிப்படத்தின் பிரபலமான துணைக்குழு பெண்களுக்கு "பற்றார்வப்படம் *(பின்-அப்)*" என்றும் மற்றும் ஆண்களுக்கு "மாட்டிறைச்சி அணிச்சல் *(பீஃப் கேக்)*" என்றும் அழைக்கப்படுகிறது.  

கவரழகு ஒளிப்படவியலில் நிர்வாணம் இருக்கலாம் என்பதால், இதுபோன்ற சந்தர்ப்பங்களில் மென்மையாக்கப்பட்ட ஆபாசத்திலிருந்து வேறுபடுத்துவது பெரும்பாலும் இரசனை சார்ந்த விடயமாகும், இருப்பினும் பாலியல் தொடர்புடனான சித்தரிப்புகள் இந்த வகைக்குள் கருதப்படுவதில்லை ஆனால் ஆபாசமாகக் கருதப்படுகின்றன. கவர்ச்சி ஒளிப்படம் எடுத்தல் என்பது பொதுவாக ஒரு அசைவற்ற நிலையில் இருக்கும் ஒரு பொருளின் தொகுக்கப்பட்ட படமாகும். தொழில்முறை பயன்பாட்டிற்கான கவர்ச்சி ஒளிப்படம் எடுத்தலின் கருப்பொருட்கள் பெரும்பாலும் தொழில்முறை வடிவழகர்கள், மேலும் புகைப்படங்கள் பொதுவாக வணிக பயன்பாட்டிற்காக வடிவமைக்கப்பட்டுள்ளன, இதில் பெருமளவில் தயாரிக்கப்பட்ட காலண்டர்கள், பற்றார்வப்படங்கள் மற்றும் மாக்சிம் போன்ற ஆண்கள் பத்திரிகைகள் அடங்கும்; ஆனால் சில நேரங்களில் அமெச்சூர் பொருட்களும் பயன்படுத்தப்படுகின்றன, மேலும் சில நேரங்களில் ஒளிப்படங்களை தனிப்பட்ட மற்றும் தனிப்பட்ட பயன்பாட்டிற்காக மட்டுமே நோக்கமாகக் கொண்டுள்ளன.  

## இவற்றையும் காண்க
- உருவப்படம் ஒளிப்படக்கலை
- பாலுணர்வுசார் ஒளிப்படவியல்
- ஒய்யார ஒளிப்படவியல்
- வடிவழகர்
# அம்மோனியம் மக்னீசியம் சல்பேட்டு



**அம்மோனியம் மக்னீசியம் சல்பேட்டு** (*Ammonium magnesium sulfate*) என்பது (NH<sub>4</sub>)<sub>2</sub>Mg(SO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும். இச்சேர்மம் நீரேற்றுகளாக உருவாகும்.  
## தயாரிப்பு
அமோனியம் பெர்சல்பேட்டுடன் மக்னீசியம் உலோகத்தைச் சேர்த்து ஒடுக்க வினைக்கு உட்படுத்தினால் அம்மோனியம் மக்னீசியம் சல்பேட்டு உருவாகும்.  

## இயற்பியல் பண்புகள்
அம்மோனியம் மக்னீசியம் சல்பேட்டு படிகங்களாக உருவாகும். இது தண்ணீரில் கரையும். Mg(NH<sub>4</sub>)<sub>2</sub>(SO<sub>4</sub>)<sub>2</sub>· 6H<sub>2</sub>O என்ற வாய்ப்பாடு கொண்ட படிகநீரேற்றாக இது உருவாகிறது. ஒற்றைச்சரிவச்சுப் படிக அமைப்பில் P21/c, என்ற இடக்குழுவில் a = 0.928 நானோமீட்டர், b = 1.257 நானோமீட்டர், c = 0.620 நானோமீட்டர், β = 107.1°, Z = 4. என்ற அணிக்கோவை அளவுருக்களுடன் அம்மோனியம் மக்னீசியம் சல்பேட்டு படிகமாகிறது.  

## இயற்கைத் தோற்றம்
அம்மோனியம் மக்னீசியம் சல்பேட்டு அறுநீரேற்று இயற்கையாகவே பவுசிங்கால்டைட்டு என்ற பெயரில் காணப்படுகிறது. இது பிக்ரோமரைட்டு குழுவின் ஓர் அரிய கனிமமாகும். முதலில் இத்தாலியின் டசுகனியில் உள்ள புவிவெப்ப வயல்களில் இருந்து கண்டுபிடிக்கப்பட்டு விவரிக்கப்பட்டது. அங்கு இது அதன் இரும்பு ஒப்புமையான மோக்ரைட்டுடன் சேர்ந்து காணப்படுகிறது.
# இரசியா பானு



**இரசியா பானு** (*Razia Banu*) வங்காளதேசத்தைச் சேர்ந்த ஓர் அரசியல்வாதியாவார். 1926 ஆம் ஆண்டு சூன் மாதம் 24 ஆம் தேதியன்று இவர் பிறந்தார். வங்காளதேசத்தில் அவாமி லீக் கட்சி அரசியல்வாதியாகவும் , முன்னாள் வங்காளதேச நாடாளுமன்ற உறுப்பினராகவும் அறியப்படுகிறார்.  

## ஆரம்பகால வாழ்க்கை மற்றும் குடும்பம்
இரசியா பானு முந்தைய வங்காள மாகாணத்தில் உள்ள டாக்கா மாவட்டத்தில் ஒரு வங்காள முசுலீம் குடும்பத்தில் பிறந்தார். இவரது தந்தை, பையாம் மியாவின் மகனான வச்சீர் அலி, முதல் வங்காள முசுலீம் துணைக் கோட்ட அலுவலர் ஆவார். இவரது தாயார் நஃபிசா பீபி வங்காளத்தின் முதல் பிரதம மந்திரியான ஏ. கே. பசுலுல் அக்கின் மகளும், வங்காளதேச அரசியல்வாதியான ஏ. கே. பைசுல் அக்கின் சகோதரியுமாவார்.  

## தொழில்
1954 ஆம் ஆண்டில் பானு கிழக்கு வங்காள சட்டப்பேரவை உறுப்பினராகத் தேர்ந்தெடுக்கப்பட்டார். வங்காள தேசத்தின் சுதந்திரத்திற்குப் பிறகு, 1973 ஆம் ஆண்டில் அவாமி லீக் வேட்பாளராக பெண்கள் ஒதுக்கப்பட்ட இடத்திலிருந்து முதல் இயாதியா சங்கசத்திற்கு தேர்ந்தெடுக்கப்பட்டார்.  

## தனிப்பட்ட வாழ்க்கை
போலாவில் உள்ள படமாராவைச் சேர்ந்த வங்காளதேச அரசாங்கச் செயலாளரான சையத் மக்பூபுர் ரகுமானை பானு திருமணம் செய்து கொண்டார்.
# பத்தூர் மலை


**பத்தூர் மலை** (ஆங்கிலம்: *Mount Batur*; இந்தோனேசியம்: *Gunung Batur*) என்பது இந்தோனேசியா, பாலி தீவில் அகோங் மலையின் வடமேற்கே இரண்டு அகன்ற எரிமலைவாய்களின் *(Caldera)* மையத்தில் அமைந்துள்ள ஒரு செயல்நிலை எரிமலை ஆகும். பத்தூர் மலையின் தென்கிழக்குப் பகுதியில், 10 கீமீ நீளம்; 13 கிமீ அகலத்திற்ற்கு ஓர் எரிமலைப் பெருவாய் ஏரி உள்ளது.  

பெரிய எரிமலைப் பெருவாய்; 7.5 கி.மீ நீளமுள்ள சிறிய எரிமலைவாய் ஆகிய இரு எரிமலைவாய்களும்; புவியின் பாறைக் குழம்புகள் *(Magma Chamber)* உள்வாங்கியதால் உருவாகின என புவியியலாளர்கள் கருதுகின்றனர். முதல் பெரிய பாறைக் குழம்பு சரிவு சுமார் 29,300 ஆண்டுகளுக்கு முன்பு நிகழ்ந்தது. பத்தூர் மலையின் பெரிய அளவிலான அண்மைய வெடிப்பு 1804-ஆம் ஆண்டும்; மிக அண்மைய வெடிப்பு 2000-ஆம் ஆண்டும் நிகழ்ந்தன.  

1963-ஆம் ஆண்டு பத்தூர் மலை மீண்டும் ஒருமுறை சிறிய அளவில் வெடித்தது. அப்போது உருவான எரிமலைக் குழம்புப் பாறைகளை, தற்போது கிந்தாமணி நகரத்திலும் கணிசமான அளவில் பார்க்க முடியும்.  

## பொது

பத்தூர் எரிமலையின் முன்னாள் எரிமலைப் பெருவாய்கள், தற்போது மக்கள் அதிகமாக வாழும் பகுதிகளாக உள்ளன. அங்குள்ள 15 கிராமங்களில் கெடிசான், சொங்கான், துருன்யான், தோயா பூங்கா ஆகிய நான்கு கிராமங்களும் மிக முக்கியமான கிராமங்களாகும்.  

இங்குள்ள உள்ளூர்வாசிகள் பெரும்பாலும் தங்களின் வருமானத்திற்காக வேளாண்மையை நம்பியுள்ளனர். அதே வேளையில் சுற்றுலா துறையும் பெரிய அளவில் பிரபலமடைந்து வருகிறது.  

செப்டம்பர் 20, 2012 அன்று யுனெஸ்கோ, பத்தூர் எரிமலையின் எரிமலைப் பெருவாய்ப் பகுதிகளை உலகளாவிய புவிசார் பூங்காக்கள் வலையமைப்பின் *(Global Geoparks Network)* ஒரு பகுதியாக அறிவித்தது.  

## காட்சியகம்

**பத்தூர் மலை மலையின் காட்சிப் படங்கள்:**
# மக்மூதா அக் சௌத்ரி

**மக்மூதா அக் சௌத்ரி** (*Mahmuda Huq Chowdhury*) வங்காளதேசத்தைச் சேர்ந்த ஒரு முன்னாள் தூதர் ஆவார். பூட்டானுக்கான வங்காளதேசத்தின் தூதராகவும் வங்காளதேசத்தின் முதல் பெண் தூதராகவும் அறியப்படுகிறார்.  

## ஆரம்பகால வாழ்க்கை.
மக்மூதா அக் சௌத்ரி பிறந்தபோது, இவரது தாய்க்கு 14 வயது மட்டுமேயாகும். திருமணத்திற்கு முன்பு இவர் கல்வி கற்பதை அவரது தாயார் உறுதி செய்தார். பின்னர் இவர் ஐக்கிய இராச்சியத்திற்கான வங்காளதேசத்தின் துணை உயர் ஆணையராக நியமிக்கப்பட்டார்.  

## மரபு
2021 ஆம் ஆண்டில், சௌத்ரியின் கணவர் மற்றும் சௌத்ரியை அடிப்படையாகக் கொண்ட ஒரு திரைப்படமான தம்பாரா, 2021 ஆம் ஆண்டில் தயாரிப்பைத் தொடங்கியது. பெர்டசு அகமது இவரது கணவராகவும், அபீப் பாப்னா இவராகவும் நடிப்பார்கள். இந்த திரைப்படத்தை சிட்டகாங் பெருநகர காவல்துறை தயாரித்தது.
# இலந்தனம்(III) சல்பேட்டு



**இலந்தனம்(III) சல்பேட்டு** (*Lanthanum(III) sulfate*) என்பது La<sub>2</sub>(SO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும். பல்வேறு நீரேற்றுகளாக உருவாவதால் இச்சேர்மத்தின் வாய்ப்பாட்டை La<sub>2</sub>(SO<sub>4</sub>)<sub>3</sub>xH<sub>2</sub>O (0 ≥ x ≥ 9) என்றும் எழுதலாம். மிகவும் பொதுவான நீரேற்று இலந்தனம்(III) சல்பேட்டு ஒன்பதுநீரேற்று ஆகும். இவை அனைத்தும் வெள்ளை நிற திடப்பொருட்களாகும். தாதுக்களிலிருந்து இலந்தனம் உற்பத்தி செய்வதில் இலந்தனம்(III) சல்பேட்டு ஓர் இடைநிலைப் பொருளாகும்,  

## தயாரிப்பு
நீர்த்த கந்தக அமிலத்தில் இலந்தனம் அல்லது இலந்தனம் ஐதராக்சைடைக் கரைத்து, பின்னர் கரைசலை ஆவியாக்குவதன் மூலம் இதன் ஒன்பதுநீரேற்றைத் தயாரிக்கலாம்:  
:2 La + 3 H<sub>2</sub>SO<sub>4</sub> → La<sub>2</sub>(SO<sub>4</sub>)<sub>3</sub> + 3 H<sub>2</sub>  

நீரேற்றுகளை 300 பாகை செல்சியசு வெப்பநிலைக்கு சூடேற்றினால் நீரற்ற இலந்தனம்(III) சல்பேட்டை தயாரிக்க இயலும்.  

## வினைகள்
நீரற்ற இலந்தனம்(III) சல்பேட்டை மேலும் சூடாக்கினால் 775 °செல்சியசு வெப்பநிலையில் La<sub>2</sub>O<sub>2</sub>SO<sub>4</sub> சேர்மமும் 1100 °செல்சியசு வெப்பநிலையில் இலந்தனம் ஆக்சைடு சேர்மமும் கிடைக்கின்றன.
# பாலி பட்டம் விடும் விழா


**பாலி பட்டம் விடும் விழா** (*Bali Kite Festival*) என்பது பாலியின் சனூர் கடற்கரையில் உள்ள படாங் கலக் பகுதியில் யூலை மாதம் ஆண்டுதோறும் நடைபெறும் சர்வதேச பட்டம் விடும் விழாவாகும். பாரம்பரிய இராட்சத பட்டங்கள் (4 மீட்டர் அகலம், கிட்டத்தட்ட 10 மீட்டர் நீளம்) தென்பசார் கிராமங்களைச் சேர்ந்த ( *பஞ்சார்* ) அணிகளால் தயாரிக்கப்பட்டு போட்டிப்போட்டு பறக்கவிடப்படுகின்றன. இந்த நிகழ்வானது, நல்ல விளைச்சலை வழங்கிய இந்து கடவுள்களுக்கு நன்றி தெரிவிக்கும் ஒரு பருவகால சமய விழாவாகும்.  

பட்டம் விடும் அணிகளில் சுமார் 70 முதல் 80 பேர் இருப்பர். ஒவ்வொரு அணியும் சொந்தமாக பாரம்பரிய கேமலன் இசைக்குழு, கொடி ஏந்தியவர்களைக் கொண்டுள்ளது.  

பீபீன் (மீன் வடிவ), ஜங்கன் (பறவை வடிவ), பெக்குகன் (இலை வடிவ) ஆகியவை பட்டங்கள் இந்த காத்தாடி திருவிழாவின் போது பறக்கவிடப்படும் மூன்று பாரம்பரிய காத்தாடிகள் ஆகும். இந்தப் பட்டங்கள் 10 அல்லது அதற்கும் மேற்பட்ட வயதுள்ள பட்டம்விடுபவர்களைக் கொண்ட குழுக்களால் பறக்கவிடப்படுகின்றன. பீபீன் என்பது மிகப்பெரிய காத்தாடியாகும். அது அகன்ற வாய், பிளவுபட்ட வால் கொண்ட மீன் போன்ற தோற்றம் கொண்டது. ஜங்கன் என்பது 100 மீட்டருக்கும் கூடுதலான நீளத்தை எட்டக்கூடிய நீண்ட அகன்ற துணி வாலைக் கொண்டிருக்கும்.  

பெக்குகன் பட்டத்தை பறக்கவிட அதிக திறமை தேவை, ஏனெனில் அதன் நிலையற்ற வடிவத்தால் பெரும்பாலும் தரையை நோக்கி விழும் வாய்ப்பு கொண்டது. இந்தக் காத்தாடிகள் வடிவமைப்பில் சிவப்பு, வெள்ளை கருப்பு ஆகிய பாரம்பரிய வண்ணங்கள் பயன்படுத்தபடுகின்றன. ஒவ்வொரு வகை பாரம்பரிய காத்தாடிக்கும் தனியாக போட்டி உள்ளது. ஹீட்ஸில் சிறந்த ஏவுதல் மற்றும் மிக நீண்ட நேரம் பறக்கவிடுதல் போன்ற போட்டிகளுக்காக 10 அணிகள் போட்டியிடும். சில நேரங்களில், காத்தாடிகள் அருகிலுள்ள நெல் வயல்களில் விழுந்துவிடும், மேலும் குழு உறுப்பினர்கள் காத்தாடி தண்ணீரில் விழுவதற்கு முன்பு அதை மீட்க நெல் வயல்களின் வழியாக வேகமாகச் செல்ல வேண்டியிருக்கும்.  

'புதிய படைப்பு' ( *க்ரியாசி பாரு* ) காத்தாடிகளுக்கும் ஒரு போட்டி நடத்தப்படுகிறது, இதில் இந்து கடவுள்களைக் குறிக்கும் விரிவான முப்பரிமாண உருவங்கள் அல்லது விளம்பரதாரர் ஆதரவுப் பெற்ற பட்டங்கள் இடம்பெற்றிருக்கும். பாரம்பரிய மற்றும் புதிய படைப்பு காத்தாடிகள் மூங்கில் மற்றும் பருத்தி துணியால் வடிவமைக்கப்படுகின்றன.  

யூன் முதல் ஆகத்து வரையிலான வறண்ட காலத்தில், இந்தோனேசியாவின் பெரும்பாலான பகுதிகளில் காற்று தொடர்ந்து கிழக்கிலிருந்து மேற்கு நோக்கி வீசும். இந்தக் காலகட்டத்தில் பாலி மக்களில் குழந்தைகளும் பெரியவர்களும் காலியாக உள்ள நெல் வயல்களில் பட்டம் பறக்கவிடுகிறனர்.  

ஒரு கேம்லான் இசைக்குழுவானது விழா முழுவதுமான காலத்தில் இசையை வழங்குகிறது. இந்த விழா பல சுற்றுலாப் பயணிகளையும், சர்வதேச பட்டம் பற்றக்கவிடுபவர்களையும், பல உள்ளூர் பார்வையாளர்களையும் ஈர்க்கிறது.